זו רשימת התלויות. כל פריט ברשימה יהיה שם קובץ כלשהו או יעד אחר בקובץ makefile. אפשר שהרשימה תהיה ריקה. במקרה זה, היעד יבנה בכל מקרה.
command.
זו שורת הפקודה שיש להפעיל על מנת ליצור את היעד. השורה חייבת להתחיל ב-TAB. ניתן לרשום מספר פקודות ברצף, שורה אחר שורה.
אם לפחות אחד הפריטים ברשימת התלויות חדש יותר מהיעד, הפקודות יתבצעו.
במקרים רבים, למשל בהידור של קובץ מקור, הפקודה הדרושה לבניה היא קבועה וידועה מראש בתוכנית ה-make, ואז אין צורך לפרט אותה.
שורת ה-command אינה תמיד הכרחית. עצם הבדיקה של כל התלויות בשורת היעד תביא לעדכון של כל אחת מהן. לפעמים זה יכול להספיק ואין צורך בעוד חוק לבניה מיוחדת של היעד.
הפקודה לביצוע יכולה להיות כל פקודה שמאפשרת המעטפת, ולאו דווקא חלק מתהליך הבניה, למשל שליחת הודעת אימייל המעדכנת על ביצוע הפעולה.
גם פקודת make שמבוצעת על makefile אחר היא אפשרית.
כללים נוספים.
בין יעד ליעד מפרידה שורה ריקה.
שורה שמתחילה ב-# היא שורת הערה.
פרט ליעדים ניתן להגדיר ב makefile דברים רבים נוספים כגון משתנים פנימיים, סימנים מיוחדים שמשפיעם על אופי ביצוע הפקודה או חוקים כללים לטיפול בקבצים על פי הסיומת שלהם.
קובץ makefile לדוגמה.
זו דוגמה לקובץ פשוט במיוחד המשמש לבנית תוכנית בקוד C.
הפרויקט מכיל שלושה קבצים של קוד מקור - x.c, y.c ו-z.c, ושני קובצי כותרות m.h ו-n.h, ויוצר קוד ביצוע בשם p.exe
שם הקובץ הוא makefile
# This is a simple stupid makefile example
clean:
rm *.o
all: clean prog
prog: p.exe
p.exe: x.o y.o z.o
ln a.o b.o c.o p.exe
x.o: x.c m.h b.h
cc x.c -o x.o
y.o: y.c m.h b.h
cc y.c -o y.o
z.o: z.c m.h b.h
cc z.c -o z.o
מכיוון שהקובץ נקרא בשם makefile הפעלה של פקודת "make" ללא שום פרמטר תמצא את הקובץ על פי שמו ותבצע את היעד הראשון שמופיע בו. זהו clean, אשר ללא תלות בשום קובץ אחר ימחק (פקודת "rm") את כל קובצי המטרה שבתיקיה. שלש שורות ההפעלה הבאות יהיו זהות:
"make"
"make" -f makefile
"make" clean
כדי לבנות את התכנית p.exe נוכל להשתמש למשל בשורת הפקודה הבאה
"make" prog
הפגנות הלהט&quot;ב ברוסיה (2013–2014)
הפועל נצרת עילית (כדורסל)
זלמבדלסטיס
חומט סודני
אדרון דק
אִדְרוֹן דק (שם מדעי: "Atherina boyeri") הוא מין של דג השייך למשפחת האדרוניים החי בים התיכון.
אדרון דק מגיע לאורך של 5–20 סנטימטרים והוא בעל מבנה גוף דק שלו בין 7 ל־9 קוצים בסנפיר הגב הראשון.
הדג ניזון בעיקר מפלנקטון וכמו שאר האדרוניים משמש לדג מאכל.
תפוצתו במזרח האוקיינוס האטלנטי סמוך לחופי פורטוגל ואיטליה, בים התיכון, בים השחור. בים הכספי קיימת אוכלוסייה מבודדת שנחשבת לתת מין של המין בשם Atherina boyeri caspia.
מין זה גדל במים במגוון רמות מליחות שונות, החל ממים מתוקים ועד ללגונות עם מים מלוחים.
אוניברסיטת המדינה של צפון קרוליינה
אניזוקוריה
ג'ף בינגאמן
חורבת רחבה
חורבת רחבה היא אתר ארכאולוגי בהר הנגב, כקילומטר מדרום לדימונה. האתר נסקר על ידי ג' קירק בין השנים 1937 ו-1938, אז נקרא האתר אום אל-טין. ב-1955 סקר את האתר הארכאולוג האמריקאי-יהודי נלסון גליק וב-1965 נסקר האתר על ידי חוליית הסקר של רודולף כהן, שקיים חפירת הצלה באתר בשנת 1974.
באתר נמצאו שרידי מצודה, שהיא חלק ממצודות הנגב שנבנו לדעת חוקרים על ידי ממלכת ישראל המאוחדת במהלך תקופת הברזל. קוטר המצודה האליפטית נע בין 60 ל-75 מטרים. עובי הקירות 60 ס"מ וגובהם נשתמר לחצי מטר. חומת המצודה היא חומת סוגרים המורכבת משני קירות מקבילים המחולקים לחדרים, מהם נחשפו שמונה. גודל החדרים אינו אחיד ובתוכם נמצאו כלים משני סוגים: כלי חרס עשויים באבניים האופייניים למאה ה-10 לפנה"ס וכלי חרס גסים עשויים ביד, האופייניים לנגב. מספר החדרים כמו מיקום השער של המצודה לא נמצאו ועל גבי חלק חורבת המצודה נבנה מבנה בהתקופה הרומית או בהתקופה הביזנטית. לא נמצאו שרידי יישוב בסביבת המצודה.
אופון (סוג)
אופון (שם מדעי: "Upeneus") הוא סוג דג ממשפחת המוליתיים החי באוקיינוס האטלנטי ובאזור האינדו פסיפי. בסוג זה 37 מינים.
המינים בסוג זה מגיעים לאורך 30 סנטימטרים וצבעם צהבהב-אדמדם והם בעלי פסים כהים על סנפירי הגב והזנב.
תזונתם כוללת בעיקר דגים אחרים וחסרי חוליות.
אזימוט (חברת תעופה)
אזימוט (ברוסית: АО «АЗИМУТ», ממתגת את עצמה כאזימוט) היא חברת תעופה רוסית בעלת מניות משותפות, שממוקמת בנמל התעופה הבינלאומי פלטוב ברוסטוב על הדון, בירת מחוז רוסטוב.
היסטוריה.
בשל המיזוג של דונאוויה עם רוסיה איירליינס בשנת 2016, רוסטוב על הדון איבדה את חברת התעופה הראשית שלה, אף על פי שרוסיה המשיכה בטיסות שהופעלו בעבר על ידי דונאוויה. מכיוון שרוסטוב נבחרה כאחת הערים המארחות לקראת מונדיאל 2018 ברוסיה, היה צורך בהפעלת חברת תעופה אחרת שתספק טיסות לחיבור הערים בדרום ומרכז רוסיה. אזימוט נרשמה תחילה כישות משפטית בקרסנודר, אך בהמשך נרשמה ברוסטוב על הדון בפברואר 2017, כאשר בעלי המניות היו הבעלים המשותפים של נמל התעופה הבינלאומי ונוקובו, ויטלי ואנצב, פאבל אודוד ופאבל יקז'אנוב.
במרץ 2017 נחתמו חוזים למסירת ארבעה מטוסים אזוריים של סוחוי סופרג'ט 100. נחתם חוזה נוסף למסירת ארבעה מטוסים נוספים. מסירת המטוסים החלה ביולי 2017, כאשר חברת התעופה קיבלה את הסוחוי הראשון שלה ב-7 ביולי באמצעות חברת הליסינג הממלכתית (GTLK). חברת התעופה מתכננת להגדיל עוד יותר את הצי ל-16 מטוסים.
ב-18 באוגוסט 2017 קיבלה חברת התעופה תעודת מפעיל אווירי (AOC) שאפשרה לחברת התעופה להתחיל בהפעלת טיסות ברישיון. מסלולי טיסות פנים לקלינינגרד, צ'ליאבינסק, וולגוגרד, אסטראחאן, סורגוט וגלנדז'יק, כמו גם מסלולים בינלאומיים לירוואן, פראג, פרנקפורט, איסטנבול ותל אביב תוכננו להיות מופעלים על ידי אזימוט עד שנת 2021.
ב-7 בדצמבר 2017, אזימוט העבירה רשמית את כל הטיסות משדה התעופה רוסטוב על הדון לנמל התעופה הבינלאומי פלאטוב.
אזימוט החלה רשמית בהפעלת טיסות בינלאומיות ב-29 בספטמבר 2018 כאשר החלה להציע טיסות שבועיות לבישקק, קירגיזסטן. ב-1 באוקטובר 2018 טסה אזימוט את טיסתה הראשונה לירוואן שבארמניה והחלה להציע לוח זמנים של שלושה שירותים בשבוע. חברת התעופה, שקיבלה את תעודת מפעיל האוויר שלה (AOC) באוגוסט 2017, פטורה מהדרישה כי על חברות תעופה רוסיות להפגין לפחות שנתיים של פעולות פנים מצליחות לפני שתתאפשר להן לספק שירותים בינלאומיים. זה נובע מהעובדה שהדרישה אינה חלה מדרישת מדינות האיחוד הכלכלי האירו-אסייתי, אשר ארמניה וקירגיזסטן הם חלק ממנה.
בשנים 2014–2018 החברה עבדה עם הפסדים כל הזמן, ואילו בשנת 2018 ההפסדים עלו פי 2.8: מ-165 ל-465 מיליון רובל.
לוגו.
הלוגו של אזימוט שנראה כעין שושנה תוכנן על ידי חברת Asgard מיתוג מהעיר סנקט פטרבורג. לדברי המעצבים, הלוגו מסמל את השמש, הים, השמיים והאירוח הדרומי.
יעדים.
החל מחודש אוקטובר 2018 חברת אזימוט מפעילה טיסות ל-23 יעדים פנים ו-4 יעדים בינלאומיים, ארבעתם במדינות אירואסיות: רוסיה, ארמניה, ישראל וקירגיזסטן.
צי מטוסי החברה.
צי החברה מורכב ממטוסי סוחוי Superjet 100 בלבד החל מאוקטובר 2019. בנוסף, אזימוט מתכננת לרכוש את איירבוס A220-300 הגדול יותר עם מקסימום ישיבה של 149 נוסעים.
שמות המטוסים.
שמות מטוסי חברת התעופה נושאים שמות של נהרות ברוסיה.
מגדל 120
מגדל 120 הוא גורד שחקים עתידי, המתוכנן להיבנות במתחם הבורסה ברמת גן. הבניין צפוי להתנשא לגובה של כ-520 מטרים שיתחלקו בין 120 קומות, מה שעשוי להפוך אותו לבניין הגבוה בישראל, ולמגדל העשירי הגבוה בעולם.
על הבניין.
שמו של המגדל נגזר ממספר הקומות שהוא צפוי להכיל, תוך קריצה לברכה הרווחת: "עד מאה ועשרים".
התוכנית הנוכחית.
התוכנית הנוכחית, שאושרה בוועדה המקומית לתכנון ובנייה רמת גן בשנת 2019, כוללת בנוסף למגדל שני מגדלים נוספים, בני 88 ו-77 קומות, בעלות כוללת של 5 מיליארד שקלים. על התוכנית מופקד האדריכל אבנר ישר ממשרד ישר אדריכלים. גורדי השחקים יוקמו כחלק מהתוכנית להרחבת מתחם הבורסה ליהלומים. ראש עיריית רמת גן, כרמל שאמה הכהן, החליט עם כניסתו לתפקידו להרחיב את התוכנית ולהקים שלושה מגדלים חדשים: מגדל בן 120 קומות, מגדל בן 88 קומות ומגדל בן 77 קומות.
בקומה האחרונה של הבניין מתוכננות לקום תצפית, מסעדה ומתחם לאירועים מיוחדים.
התוכנית מיועדת לחבר בין תחנת הרכבת ארלוזורוב לבין "הקו האדום" של הרכבת הקלה, מה שיביא להפיכת המרחב שבין תחנת הרכבת, ציר ז'בוטינסקי ושדרות אבא הלל סילבר למתחם עסקים מודרני רציף אחד.
השוואות.
בניין זה צפוי להיות הראשון בארץ שיעבור בגובהו את רף חצי הקילומטר; גבוה יותר מכל גורד שחקים, שנחנך בעולם עד שנת 2010.
הוא צפוי להיות יותר מכפול בגובהו ממגדל עזריאלי בשרונה, הגבוה ביותר בישראל כיום, ובערך פי ארבעה מגורד השחקים הראשון בישראל, שנשא בתואר במשך כ-34 שנים, מגדל שלום מאיר.
לשם השוואה, אילו הסתיימה בנייתו בשנת 2019 (השנה בה אושר בוועדה המקומית) היה הבניין העשירי בגובהו בעולם; גבוה מכל בניין מחוץ ליבשת אסיה (אם מתעלמים מהתורן שבראש מגדל החירות בניו יורק).
דינמוטרור